
23-TA-2421: Rīkojuma projekts (Vispārīgais)
Par valsts nekustamo īpašumu nodošanu Rīgas valstspilsētas pašvaldības īpašumā
	Nr.p.k.
	Saskaņošanai nosūtītā projekta redakcija
	Iebildums / Priekšlikums
	Apstrādes informācija
	Galīgā redakcija

	1.
	Anotācija (ex-ante)
1.1. Pamatojums
	Priekšlikums (LPS - 10.10.2023.)
LPS vērš uzmanību, ka Ministru kabineta rīkojuma projekta anotācijas sadaļās “Apraksts”  un “Pašreizējā situācija” ir norādīts nekorekts Rīgas domes lēmuma Nr. RD-23-2609-lē datums. 23.05.2023. vietā jābūt 31.05.2023. Lūdzam precizēt attiecīgās anotācijas sadaļas.
 
Piedāvātā redakcija
-
	Ņemts vērā
Precizēta anotācija.
	1.1. Pamatojums

	2.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (TM - 10.10.2023.)
Anotācijā norādīts, ka visos nekustamā īpašuma (nekustamā īpašuma kadastra Nr. 0100 084 2091) Ezermalas ielā 28, Rīgā, noslēgtajos nomas līgumos ietverts noteikums, kas nosaka iznomātājam  tiesības jebkādu iemeslu dēļ vienpusēji atkāpties no nomas līguma, neatlīdzinot nomnieka zaudējumus, kas saistīti ar nomas līguma pirmstermiņa izbeigšanu, par to rakstiski paziņojot nomniekam trīs mēnešus iepriekš. Tiesiskās skaidrības nodrošināšanai aicinām anotācijā skaidrot, kādā kārtībā paredzēts izbeigt minēto nomas līgumu darbību pēc izstrādātā rīkojuma spēkā stāšanās. 
Piedāvātā redakcija
-
	Ņemts vērā
Anotācija papildināta ar informāciju par nomas līgumu izbeigšanu atbilstoši tajos noteiktajai kārtībai:
- Telpu nomas līgums Nr.IEN/2022/2350 tiks izbeigts ar nomas līguma termiņa notecējumu, t.i., ar nekustamā īpašuma Ezermalas ielā 28, Rīgā, atsavināšanu un nekustamā īpašuma nodošanas ar aktu Rīgas valstspilsētas pašvaldībai;
- nekustamā īpašuma Ezermalas ielā (Telpu nomas līgums Nr. IEN/2023/1046) nomniekam 10.10.2023. nosūtīts Paziņojums par Telpu nomas līguma izbeigšanu ar 31.01.2024.;
- nekustamā īpašuma Ezermalas ielā 28, Rīgā, daļas un Ezermalas ielā 28B, Rīgā, daļas (nomas līgums  Nr.IEN/2023/1047)  nomniekam 10.10.2023. nosūtīts Paziņojums par Telpu nomas līguma izbeigšanu ar 31.01.2024.
 
	1.3. Pašreizējā situācija, problēmas un risinājumi

	3.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (TM - 10.10.2023.)
No anotācijā ietvertās informācijas un Tiesību akta lietai pievienotajiem paskaidrojošajiem dokumentiem secināms, ka atsavināmajiem nekustamajiem īpašumiem noteikti vairāki apgrūtinājumi. Ņemot vērā minēto, tiesiskās skaidrības nodrošināšanai aicinām anotācijā skaidrot apgrūtinājumu ietekmi uz attiecīgo nekustamo īpašumu turpmāko izmantošanu to atsavināšanas gadījumā.
Piedāvātā redakcija
-
	Ņemts vērā
Papildināta anotācija.
	1.3. Pašreizējā situācija, problēmas un risinājumi

	4.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (TM - 10.10.2023.)
Nekustamā īpašuma (nekustamā īpašuma kadastra Nr. 0100 084 2091) Ezermalas ielā 28, Rīgā apraksta trešajā teikumā kļūdaini norādīta minētā nekustamā īpašuma adrese (Ezermalas iela 26, Rīgā). Līdz ar to lūdzam veikt attiecīgu precizējumu anotācijā.
Piedāvātā redakcija
Atbilstoši NĪVKIS datiem nekustamā īpašuma Ezermalas ielā 28, Rīgā, kadastrālā vērtība 01.01.2023. ir  199054 euro (tai skaitā – zemes vienībai: 67723 euro, būvei: 131331 euro).
	Ņemts vērā
Precizēta anotācija.
	1.3. Pašreizējā situācija, problēmas un risinājumi



